Joseph Louis Barrows, mas conoixito como Joe Louis u con as embotatas de The Brown Bomber (O Bombardero Negro) y O Bombardero de Detroit, estió un destacato boxeyador estausunidense, naixito de La Fayette (Alabama) o 13 de mayo de 1914 y muerto en Paradise (Nevada) o 12 d'abril de 1981. Activo profesionalment en o boxeyo dende 1934 dica 1951, estió dende 1937 dica 1949 Campión d'o Mundo de Boxeyo de pesos pesatos. A popularidat que tenió en o suyo país y a suya imachen d'honestidat fació prou ta redrezar l'intrés por o boxeyo en Estaus Unius, prou deterioratos en ixas envueltas posteriors a Jack Dempsey.